**Abdullah Alsabeehg** (født 1986) er en bahrainskfødt norsk politiker for Arbeiderpartiet. Etter stortingsvalget i 2021 ble han valgt til varaordfører i Oslo.

Han ble innvalgt i Oslo bystyre i perioden 2011–2015, og gjenvalg for perioden 2015–2019, og 2019–2023. Alsabeehg var fraksjonsleder for Arbeiderpartiet i Samferdsels- og miljøkomiteen, Kultur- og utdanningskomiteen og Byutviklingskomiteen i Oslo bystyre. Han var vara til landsstyret i Arbeiderpartiet, og var fast medlem av landsstyret i perioden fra mars 2012 til april 2013.

Alsabeehg ble etter valget i 2019 utnevnt av byrådsleder Raymond Johansen som byrådssekretær, og utgjorde politisk ledelse i to byrådsavdelinger; Byrådsavdelingen for kultur, idrett og frivillighet, samt byrådsavdelingen for arbeid, integrering og sosiale tjenester. Alsabeehg var medlem av partistyret i Oslo Arbeiderparti i 6 år fra 2010.

Bakgrunn
--------

Alsabeehg kom til Norge som flyktning på slutten av 1980-årene. Hans far var opposisjonspolitiker i Bahrain, og familien flyktet av politiske grunner.

Alsabeehg er oppvokst på Holmlia i Oslo. Han har bachelorgrad i offentlig styring fra Høgskolen i Oslo. I perioden 2008-2012 studerte han arabisk, historie og statsvitenskap ved Universitetet i Oslo. Han er gift med billedkunstneren Amina Sahan; paret har ett barn.

Politisk karriere
-----------------

Fra juli 2007 til november 2008 jobbet Alsabeehg som politisk rådgiver i AUF. Han var økonomiansvarlig i fylkesstyret i AUF i Oslo fra 2007 til 2008. Han var nestleder i AUF i Oslo i to år fra 2009 til 2011, samt landsstyremedlem i AUF i samme periode. Han er i dag heltidspolitiker for Arbeiderpartiet, og har hatt stillingen som fraksjonsleder i ulike komiteer siden 2011. Alsabeehg har også vært byrådssekretær i to byrådsavdelinger, utnevnt av byrådsleder Raymond Johansen.

Alsabeehg ble valgt inn i bydelsutvalget i Søndre Nordstrand i 2007, og ble i 2010 valgt som leder av kultur- og oppvekstkomiteen i bydelen.

I oktober 2021 ble han valgt til varaordfører i Oslo. Hans forgjenger i vervet, Kamzy Gunaratnam, ble valgt inn på Stortinget i stortingsvalget 2021.

Alsabeehg har flere medieutspill mot ekstremisme og radikalisering i Norge.

Forfatter
---------

Alsabeehg var en av bidragsyterne til antologien *Kjære bror*, som ble gitt ut av tankesmien Minotenk i 2018.

Referanser
----------

1. 1 2  «Varaordfører Abdullah Alsabeehg». *Oslo kommune* **(norsk)**. 2021. Besøkt 20. november 2021. «Bystyret valgte Abdullah Alsabeehg (A) til varaordfører den 20. oktober 2021.»
2. ↑  Abdullah Alsabeehg (6. juli 2014). «Kronikk: Vår tids største sikkerhetstrussel». *www.vg.no*. Besøkt 16. januar 2021.
3. ↑  «Kjære bror». *frekkforlag.no*. Frekk forlag. 2018. Besøkt 18. januar 2019. «Kjære bror er en antologi med 21 tekster skrevet av Umar Ashraf (red.) & Linn W. Firdaous Nikkerud (red.) Noman Mubashir, Mina Adampour, Zeshan Shakar, Nina Bahar, Abdullah Alsabeehg, Navjot Sandhu, Mohamed Abdi, Michael Kohn, Maaz Ahmed, Usman Ali Khan, Anders Torp, Bikramdeep Singh Pannu, Sofia Rana, Abdirahman Hassan, Ali Chishti, Dara Goldar, Abraar Jibril, og Linda Noor.»
4. ↑  «Kjære bror». *Minotenk*. 23. juni 2017. Besøkt 16. januar 2021. «Med ‘Kjære bror’ ønsker vi å rette fokus på mennenes rolle i den skamløse bølgen. (---) Prosjektet vil resultere i en bok som lanseres mars 2018, med tekster skrevet av menn og kvinner med minoritetsbakgrunn. Tekstsamlingen vil ha et forord skrevet av Monika Rosten.»

Eksterne lenker
---------------

* (en) Abdullah Alsabeehg – kategori av bilder, video eller lyd på Commons Rediger på Wikidata
* (en) Abdullah Alsabeehg på Internet Movie Database Rediger på Wikidata